দেশের বিশ্ববিদ্যালয়গুলোর অধিকাংশ শিক্ষকেরই পিএইচডি ডিগ্রি নেই। এর পরও প্রয়োজনীয়সংখ্যক আবেদন পাচ্ছে না ইউজিসি। সংস্থাটির সর্বশেষ বার্ষিক প্রতিবেদন অনুযায়ী, ২০১৬ সালে দেশের ৩৪টি পাবলিক বিশ্ববিদ্যালয়ে মোট শিক্ষক ছিলেন ১৩ হাজার ৭২ জন। এর মধ্যে পিএইচডি ডিগ্রিধারীর সংখ্যা ৪ হাজার ৫৮৬। সে হিসাবে দেশের পাবলিক বিশ্ববিদ্যালয়ের ৬৫ শতাংশ শিক্ষকেরই পিএইচডি ডিগ্রি নেই। এর বাইরে এমফিল ডিগ্রিধারী রয়েছেন ৯৬৬ জন। পাবলিক বিশ্ববিদ্যালয়গুলোর মধ্যে তুলনামূলক নতুনগুলোয় পিএইচডি ও এমফিলধারী শিক্ষকের সংখ্যা কম। পাবলিক বিশ্ববিদ্যালয়ের বাইরে সরকারি কলেজগুলোয় আরো কয়েক হাজার শিক্ষক কর্মরত রয়েছেন।